The Not-So-Great Britain

The Not-So-Great Britain er et musikkalbum med Lonely Crowd, utgitt i 2012. Dette er bandets andre album.

Sporliste

 «Cosmologies In The Making»
 «When The Dog Woke Up Inside Her»
 «Founded»
 «In The Eyes Of The World»
 «Look the Other Way»
 «She's Not Afraid»
 «Party On Without Me»
 «Breeze»
 «Golden Opportunity»
 «Unrest»
 «Learning the Hard Way»
 «ren’t You Forgetting Something?»
 «Suddenly It Struck Me»

Om albumet

Historien om andrealbumet til Lonely Crowd, er på mange måter en trist en. Platen ble påbegynt under Lonely Crowds femårige London-opphold, i perioden etter at den første optimismen og fascinasjonen hadde gitt seg, og England begynte å vise seg fra sin mer brutale side. Derav albumtittelen. 

Daglig, over flere år, ble nytt materiale spilt inn, kun avbrutt av turnering i England, Norge, Danmark og Nederland. Manager og agent med gode forbindelser er på trappene og alt ser ut til å gå veien, men dagen før de skulle avholde en showcase for inviterte A&R-kontakter, får bandets engelske bassist, Floyd Jensen, sukkerslag og dør. I samme periode opplever de det bisarre - at biter av skorsteinen ramler gjennom taket på studioet og knuser mye av utstyret.

Det ironiske er at Floyd uka før dødsfallet har gjort voicing på det som er tiltenkt som avslutningslåten på albumet, hvor en av linjene hans lyder: ”Who would cry at my funeral? In fact, who would even attend?” Spooky!

Videre jobbing med albumet blir først skrinlagt, og vokalist/gitarist Stig Jakobsen drar 8 måneder til Sierra Leone for å få dødsfallet ut av systemet. Her jobber han som camp manger for 7.000 flyktninger.

Tilbake i Norge, blir tråden tatt opp igjen, og bandet styrkes med cellist Eirik Mannsåker Roald og vokalist Stine Varvin. Lonely Crowd gir ut singelen ”Aren’t You Forgetting Something?”, og overraskes over at sangen plukkes opp av radioene og etter hvert kommer inn på VG-lista. Suksessen gjentas året etter med ”She’s Not Afraid” og ”Cosmologies In The Making”. Vinni lar seg begeistre av bandet, og tilbyr seg å samarbeide. Resultatet blir ”In The Eyes Of The World”, deres foreløpig siste VG-listeplassering.

Parallelt med singelutgivelsene, jobbes det iherdig med å få resten av albumet ferdig. Arthur Holøien, som var bassist da Lonely Crowd først dro til England, tar over teknikkerrollen, og de siste to innspillingene til platen settes i gang. Før disse er ferdige blir imidlertid Arthur borte og dør under tragiske omstendigheter. En annen gammel bandkollega, Erik Ljunggren (A-ha, Seigmen), som Stine og Stig spilte med i Vampire State Building, blir til sist den som sluttfører albumet man trodde aldri skulle bli ferdig.

Mottakelse

Fire av singlene fra "The Not-So-Great Britain" har vært på VG-lista, hvilket er én bedre enn Michael Jacksons "Thriller", og jevnt med Abbas "Arrival". "Aren't You Forgetting Something?" var 1 uke på 18. plass på lista, "Cosmologies in the Making" var 1 uke på 12. plass, "She's Not Afraid" var 2 uker på lista, med 18. som høyeste plassering og "In the Eyes of the World" var 2 uker på lista med 16. som høyeste plassering.l

Medvirkende på albumet

 Kevin Armstrong - har spilt gitar med David Bowie i 10 år og Iggy Pop i 7. Er ellers kjent for Prefab Sprout, Keziah Jones, Tin Machine og Thomas Dolby. Bidrar på to av sporene med gitar og banjo.
 Steve Forward - er tidligere kjent fra Gary Numan, Paul McCartney, Ray Charles og Mekons. Har mikset fire låter på albumet.
 Vinni - kjent fra Paperboys, rapper på ”In The Eyes Of The World”
 Espen Berg er foruten å være medlem i bandet Seeb, kjent som produsent for blant annet Donkeyboy, Lady Gaga og Briskeby. Har mikset seks av sangene på albumet.
 Erik Ljunggren - kjent fra A-ha, Seigmen, Morten Harket og Satyricon. Har co-produsert, programmert og mikset den kommende singelen ”Look The Other Way”

Eksterne lenker
 
 

Musikkalbum fra 2012
Norske musikkalbum